Деница Минчева
Аз цялата съм звук и светлина…

chitanka.info

Аз цялата съм звук и светлина —

нахвърляни без ред неясни щрихи.

Безименна, безлика, без душа,

без собствен път и без надежди тихи.

Аз цялата съм вик и самота —

безумие родено сред досада.

Замислена като добра звезда

аз всъщност съм коварна клада.

Аз цялата съм бурна планина,

убила смелите си алпинисти.

Аз имам само две ръце —

и двете са кристално чисти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.